
ПРИЕТИ ТЕКСТОВЕ

[bookmark: Sujet][bookmark: References]Законодателна резолюция на Европейския парламент от 21 януари 2025 г. относно проекта на решение на Съвета за сключване на Споразумението между Европейския съюз и Република Сърбия за оперативните дейности, провеждани от Европейската агенция за гранична и брегова охрана в Република Сърбия (08441/2024 – C10-0086/2024 – 2024/0074(NLE))
(Одобрение)
Европейският парламент,
–	като взе предвид проекта на решение на Съвета (08441/2024),
–	като взе предвид проекта на споразумение между Европейския съюз и Република Сърбия за оперативните дейности, провеждани от Европейската агенция за гранична и брегова охрана в Република Сърбия (08447/2024),
[bookmark: _GoBack]–	като взе предвид искането за одобрение, представено от Съвета съгласно член 77, параграф 2, букви б) и г) и член 79, параграф 2, буква в), както и член 218, параграф 6, втора алинея, буква а) от Договора за функционирането на Европейския съюз (C10-0086/2024),
–	като взе предвид член 107, параграфи 1 и 4 и член 117, параграф 7 от своя Правилник за дейността,
–	като взе предвид препоръката на комисията по граждански свободи, правосъдие и вътрешни работи (A10-0027/2024),
1.	дава своето одобрение за сключването на Споразумението;
2.	възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите членки и на Република Сърбия.

